Trods en skriggul farve fik de nordjyske paramedicinere i aftes stjålet deres ene bil. De er ude på opgave på Aagade i Rørbæk i Himmerland, da en kvinde ved 23-tiden snupper deres bil og drøner mod Hobro. Flere politipatruljer bliver tilkaldt og der er lagt op til en større biljagt. Men inde på politigården kan man hurtigt se, at kvinden er kørt ind til Shell på Aalborgvej i Hobro. Ikke på grund af den opsigtsvækkende farve, men fordi bilen er udstyret med GPS. Den noget berusede kvinde bliver anholdt uden dramatik, men kan nu se frem til en sag om både brugstyveri og spirituskørsel.

Opsummering:
Falck fik i aftes stjålet en af sine biler, der dog er tilbage igen.